Seg tbadutin akk i d-fkan yinagmayen d yimnadiyen nessaweḍ nufa-d belli adeg yesɛa azal d ameqqran deg lebni n teḥkayt, acku adeg yeslalay-d assaɣ gar uwadem d yimeɣri, acku ma yella imeɣri yessen adeg-nni yellan deg wul n teḥkayt a-t-an ad yefhem belli taḥkayt-nni teḍra neɣ ahat tezmer ad teḍru, ma yella adeg-nni ur t-yessin ara ad t-naf allaɣ-is yettaɛraḍ ad d-yessugen adeg-nni anda i d-teḍra teḥkayt, ad as-yefk netta udem i wadeg-nni ɛlaḥsab n wayen yessen. Sadi Nabila tenna-d:« Tawuri n wadeg mačči kan d asnerni n ccbaḥa n uḍris.